ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL

H O T Ă R Â R E
· privind stabilirea agenţilor economici care vor fi cuprinşi în Programul de aprovizionare cu produse alimentare şi nealimentare ce urmează a fi distribuite raţionalizat populaţiei, în situaţii deosebite stabilite de lege 


Având în vedere:
- referatul de aprobare înregistrat sub nr. 816/18.01.2022  prin care primarul oraşului propune stabilirea agenţilor economici care vor fi cuprinşi în Programul de aprovizionare cu produse alimentare şi nealimentare ce urmează a fi distribuite raţionalizat populaţiei, în situaţii deosebite stabilite de lege;
- raportul de specialitate din partea compartimentului de resort,  înregistrat sub nr.818/18.01.2022;
- adresa nr. 896 PH din 14.10.2021, transmisă de Structura Teritorială pentru Probleme Speciale Prahova, înregistrată la primăria oraşului sub nr. 31552/16.11.2021 şi Extrasul din Programul de aprovizionare cu produse agroalimentare ce urmează a fi distribuite raţionalizat populaţiei;
- dispoziţiile  art. 47 din Legea nr. 477/2003 privind pregătirea economiei naţionale şi a teritoriului pentru apărare, republicată, cu modificările şi completările ulterioare,  
- prevederile Hotărârii Guvernului nr. 370/2004 pentru aprobarea Normelor metodologice de aplicare a Legii nr. 477/2003 privind pregatirea economiei nationale si a teritoriului pentru aparare;
- dispoziţiile art. 31 lit. A, „a”, pct. 4 din Ordinul nr. 109/2003 pentru aprobarea Normelor privind elaborarea programelor de desfacere a mărfurilor prin introducerea sistemului de distribuire către populaţie a principalelor produse alimentare şi nealimentare pe bază de raţii şi cartele, în caz de mobilizare sau de război;
- dispoziţiile art. 2 şi art. 9 din Legea nr. 21/1996, legea concurenţei cu modificările şi completările ulterioare;
	- avizul secretarului general, înregistrat sub nr. 819/18.01.2022;
	- avizul  comisiei de specialitate nr. 2 – administrarea domeniului public şi privat, gestionarea serviciilor de interes local;
	În temeiul dispoziţiilor art. 129 alin. (2) lit. ”d” alin. (7) lit. „s”, ale art. 139 alin. (1) şi art. 196 alin. (1) lit. „a” din OUG nr. 57/2019 privind Codul administrativ,
	Consiliul Local al oraşului Boldeşti-Scăeni adoptă prezenta hotărâre:

	Art.1. Pentru punerea în aplicare a Programului de aprovizionare cu produse alimentare şi nealimentare ce urmează a fi distribuite raţionalizat populaţiei de pe raza oraşului Boldeşti-Scăeni, judeţul Prahova, în situaţii deosebite prevăzute de lege, se stabileşte reţeaua de  magazine prin care se realizează  aprovizionarea şi distribuirea către populaţie a produselor agroalimentare în regim raţionalizat, conform anexei parte integrantă din prezenta hotarâre.



Art.2 Primarul oraşului va emite, cu avizul Structurii Teritoriale pentru Probleme Speciale Prahova, dispoziţii cu sarcinile  agenţiilor economici menţionaţi în anexa prevazută la art. 1, în caz de mobilizare sau de război. 
Art.3. Prezenta hotărâre se comunică pentru ducere la îndeplinire  agenţilor economici menţionaţi în anexa prevazută la art. 1. 
Art.4. Prezenta hotărâre se  aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.        

R O M Â N I A
JUDEŢUL PRAHOVA
ORAŞUL BOLDEŞTI-SCĂENI
CONSILIUL LOCAL
Nr.819/18.01.2022



A V I Z
· asupra proiectului de hotărâre privind stabilirea agenţilor economici care vor fi cuprinşi în Programul de aprovizionare cu produse alimentare şi nealimentare ce urmează a fi distribuite raţionalizat populaţiei în situaţii deosebite stabilite de lege


Subsemnata Tudor Florina Neli, secretar general al oraşului Boldeşti-Scăeni, analizând proiectul de hotărâre privind stabilirea agenţilor economici care vor fi cuprinşi în Programul de aprovizionare cu produse alimentare şi nealimentare ce urmează a fi distribuite raţionalizat populaţiei, în situaţii deosebite stabilite de lege, am constatat că acesta a fost întocmit conform prevederilor legale în vigoare. 
Astfel:
- potrivit dispoziţiilor art. 47 lit. „d” din Legea nr. 477/2003 privind pregătirea economiei naţionale şi a teritoriului pentru apărare, republicată, „consiliile locale întocmesc programele de aprovizionare a populaţiei localităţii cu principalele produse alimentare şi industriale raţionalizate, în caz de mobilizare sau de război”;
- potrivit dispoziţiilor art. 31 lit. A, „a”, pct. 4  din Normele privind elaborarea programelor de desfacere a mărfurilor prin introducerea sistemului de distribuire către populaţie a principalelor produse alimentare şi nealimentare pe bază de raţii şi cartele, în caz de mobilizare sau de război, aprobate prin Ordinul nr. 109/2003, consiliul local, pe timp de pace, are următoarele atribuţii specifice „întocmeşte programul de aprovizionare la nivelul localităţii/ sectorului, pe baza indicatorilor aprobaţi prin planul de mobilizare, iar primarul localităţii înmânează agenţilor economici de pe raza localităţii/ sectorului, cu avizul oficiului/ biroului de mobilizare, documente şi dispoziţii care cuprind sarcinile acestora în caz de mobilizare sau de război”;
Faţă de cele de mai sus şi în conformitate cu prevederile art. 243 alin. (1) lit.”a” din OUG nr. 57/2019 privind Codul administrativ, avizez favorabil acest proiect.



 SECRETAR GENERAL,
TUDOR FLORINA NELI







Nr. 816/18.01.2022

REFERAT

Subsemnatul Bucuroiu Constantin, primar al Oraşului Boldeşti-Scăeni, supun spre analiza şi aprobarea Consiliului Local Proiectul de hotărâre privind stabilirea agenţilor economici care vor fi cuprinşi în Programul de aprovizionare cu produse alimentare şi nealimentare ce urmează a fi distribuite raţionalizat populaţiei, în situaţii deosebite stabilite de lege.
Având în vedere OUG nr. 57/2019 privind Codul administrativ, Legea nr. 477/2003 privind pregătirea economiei naţionale şi a teritoriului pentru apărare, republicată, Normele metodologice de aplicare a Legii nr. 477/2003 privind pregatirea economiei nationale si a teritoriului pentru aparare, republicată, aprobate prin HG nr, 370/2004, precum şi Normele metodologice privind elaborarea programelor de desfacere a mărfurilor prin introducerea sistemului de distribuire către populaţie a principalelor produse alimentare şi nealimentare pe bază de raţii şi cartele, în caz de mobilizare sau de război, aprobate prin Ordinul 109/2003, vă prezint următoarele :
- prin adresa nr. 896 PH din 14.10.2021, înregistrată la primăria oraşului sub nr. 31552/16.11.2021,  Structura Teritorială pentru Probleme Speciale Prahova solicită consiliului local întocmirea/actualizarea  Carnetului de mobilizare care cuprinde, printre alte documente, şi   Extrasul din Programul de aprovizionare cu produse agroalimentare ce urmează a fi distribuite raţionalizat populaţiei, extras ce ne-a fost înaintat de structura judeţeană;
- în extrasul înaintat sunt prevăzute categoriile de produse agroalimentare care se distribuie, în sistem raţioanlizat, populaţiei în situaţii de mobilizare, precum şi agenţii economici care au sarcini să asigure categoriile şi cantităţile  de produse cuprinse în program;
- pentru punerea în aplicare a programului de aprovizionare trebuie stabilită reţeaua de magazine din oraş prin intermediul căreia populaţia va primi în sistem raţioanlizat produsele agroalimentare necesare. Reţeaua de magazine trebuie să acopere întreg teritoriu  al oraşului pentru  11539 locuitori;
- în anexa la prezentul referat am propus 6 agenţii economici, care îşi desfăşoară activitatea în oraşul Boldeşti-Scăeni cu specific desfacere produse agroalimentare, repartizaţi pe cartiere;
- în urma aprobării de către consiliul local  a reţelei de magazine  agenţii economici vor  primi dispoziţii cu sarcinile în  aprovizionarea şi distribuirea către populaţie a produselor agroalimentare în regim raţionalizat pentru populaţia arondată fiecărui magazin.
Faţă de cele mai sus prezentate propun aprobarea reţelei  de  magazine prin care se realizează  aprovizionarea şi distribuirea către populaţie a produselor agroalimentare în regim raţionalizat, conform anexei.
În speranţa aprobării, vă mulţumesc anticipat!

PRIMAR,
BUCUROIU CONSTANTIN


Consiliului Local al oraşului Boldeşti-Scăeni



  Nr.808/18. 01.2022

RAPORT DE SPECIALITATE

Subsemnatul Sasu Andrei-Ciprian, secretar al comisiei pentru probleme de apărare, analizând proiectul de hotarâre privind stabilirea agenţilor economici care vor fi cuprinşi în Programul de aprovizionare cu produse alimentare şi nealimentare ce urmează a fi distribuite raţionalizat populaţiei, în situaţii deosebite stabilite de lege, am constatat următoarele:
Pregătirea economiei naţionale şi a teritoriului pentru apărare cuprinde ansamblul de măsuri şi de acţiuni care se stabilesc şi se realizează din timp de pace, în vederea utilizării potenţialului economic şi uman al ţării, pentru satisfacerea nevoilor de apărare şi asigurarea continuităţii activităţilor economico-sociale în caz de mobilizare sau de război (art.1 alin.  2 din Legea nr. 477/2003);
Pregătirea economiei naţionale şi a teritoriului pentru apărare se asigură de către autorităţile publice, conform competenţelor stabilite prin lege (art. 2 din Legea nr. 477/2003);
StructuraTeritorială  pentru Probleme Speciale Prahova a transmis autorităţii publice, prin adresa  nr.  896 PH din 14 octombrie 2021, extrasul din Programul  de aprovizionare, parte integrantă din Planul de mobilizare a economiei naţionale pentru apărare pentru perioada 2021-2024, aprobat prin Hotărârea  nr. 005/25.02.2021 a CSAT;
În baza acestui extras s-au stabilit pe fiecare cartier din oraş agenţii economici de profil care se pot aproviziona cu produse agroalimentare şi le vor distribui raţionalizat populaţiei arondate.
Potrivit dispoziţiilor art. 31 lit. A, „a”, pct. 4  din Normele privind elaborarea programelor de desfacere a mărfurilor prin introducerea sistemului de distribuire către populaţie a principalelor produse alimentare şi nealimentare pe bază de raţii şi cartele, în caz de mobilizare sau de război, aprobate prin Ordinul nr. 109/2003, consiliul local, pe timp de pace, are următoarele atribuţii specifice „întocmeşte programul de aprovizionare la nivelul localităţii/ sectorului, pe baza indicatorilor aprobaţi prin planul de mobilizare, iar primarul localităţii înmânează agenţilor economici de pe raza localităţii/ sectorului, cu avizul oficiului/ biroului de mobilizare, documente şi dispoziţii care cuprind sarcinile acestora în caz de mobilizare sau de război” .
	Pentru distribuirea produselor agroalimentare raţionalizat populaţiei din oraşul Boldeşti-Scăeni reţeaua de magazine stabilită acoperă întregul oraş pentru o populaţie de 11539. 
	Potrivit dispoziţiilor art. 9 din Normele aprobate prin Ordinul 109/2003, la declararea mobilizării sau a stării de război consiliile locale vor analiza reţeaua de desfacere a produselor raţionalizate stabilită în programul de aprovizionare. Dacă va fi necesar, se vor stabili noi unităţi de desfacere a produselor raţionalizate.
Având în vedere cele mai sus precizate, consider că iniţierea acestui proiect de hotarâre este necesară.

ÎNTOCMIT,
Sasu Andrei Ciprian 
